ཁོས་དྲིས་ལན་མ་རྙེད་གོང་།སྟོད་དབུས་ཕྱོགས་ལྷ་ས་རུ་སློབ་ཆེན་འདོན་དུ་བུད་སོང་།ཆེད་ལས་ནི་བོད་ཀྱི་སྐད་ཡིག་དང་རྩོམ་རིག་ཡིན་པས།རྩོམ་པ་པོ་ཞིག་ཏུ་འགྱུར་བར་རེ་བ་འཆང་ཡོད།ཕ་ས་ཕ་ཡུལ་དང་རྩྭ་ཐང་ལ་དོན་བཟང་ཕྲན་ཙམ་བསྒྲུབ་ཐུབ་པར་རེ་བ་འཆང་ཡོད།དཔལ་བཟང་གིས་བཤད་པ་ལྟར་ན།སྐབས་དེ་དུས་སུ་ཁོའི་མི་ཚེ་ཡི་གདམས་གསེས་རེ་རེ་ནི་ཕ་ས་ཕ་ཡུལ་དང་རྩྭ་ཐང་དུ་ལོག་ནས་རྩྭ་ཐང་གི་རྨ་ཁ་གསོ་བའི་ཆེད་ཁོ་ན་ཡིན།ཁོས་ཅི་ཡང་མི་ཤེས་ནའང་སྙིང་ཁོང་རུས་པའི་གཏིང་ལ་སྟོབས་ཤུགས་དེ་འདྲ་ཞིག་གིས་ནམ་ཡང་སྐུལ་མ་འདེབས་བཞིན་འདུག